17.11.2022
RO
Jurnalul Oficial al Uniunii Europene
C 437 A/7
(viii) Ergonomie; (ix) Medicina și sănătatea umană (medicina muncii, asistență medicală, paramedicină, fizioterapie, kineziologie, osteopatie).
(c) Formarea de specialitate menționată la punctul 3.3.3 litera (a) de mai sus va fi luată în considerare dacă se ridică la cel puțin 136 de ore de formare cumulată și este direct legată de domeniul 3.
De exemplu: consilier în materie de prevenire sau lucrător desemnat în domeniul securității, al ergonomiei sau al riscurilor psihosociale; coordonator de radioprotecție sau securitate radiologică etc.
În sensul prezentului punct, o zi este echivalentă cu opt ore de formare.
(d) Experiența profesională menționată la punctul 3.3.3 litera (a) subpunctele (i)-(vi) de mai sus va fi considerată relevantă dacă este direct legată de natura atribuțiilor din domeniul 3, indicate în anexa I la prezentul anunț, și a fost dobândită în unul sau mai multe dintre următoarele domenii: (i) Securitate și sănătate în muncă sau igienă la locul de muncă; (ii) Controlul clădirilor, gestionarea instalațiilor sau coordonarea lucrărilor; (iii) Inginerie de incendiu sau managementul siguranței; (iv) Ergonomie; (v) Bunăstarea și riscurile psihosociale; (vi) Mediul operațional (laboratoare științifice, instalații de testare etc.); (vii) Sisteme de management al securității și sănătății; (viii) Evaluări ale riscurilor la locul de muncă. 4.
CUM VA FI ORGANIZAT CONCURSUL?
4.1.
Rezumat al procedurilor de concurs Prezentul concurs va fi organizat în următoarele etape: — depunerea candidaturii (a se vedea secțiunea 4.3.1 de mai jos); — preselecția: teste de raționament (a se vedea secțiunea 4.3.2 de mai jos); — verificarea eligibilității (a se vedea secțiunea 4.3.3 de mai jos); — centrul de evaluare (a se vedea secțiunea 4.3.4 de mai jos): (i) două teste de evaluare a competențelor generale: un studiu de caz și un interviu care vizează testarea competențelor situaționale; (ii) un test de evaluare a competențelor în domeniu: un interviu legat de domeniul concursului; — verificarea documentelor justificative și întocmirea listelor de rezervă (a se vedea secțiunea 4.3.5 de mai jos).
Modul de organizare a testelor (la distanță/în persoană) și alte detalii și instrucțiuni necesare vor fi specificate în scrisorile de invitație la teste.
Dacă testele vor avea loc în persoană, EPSO se va asigura că toți candidații vor susține aceste teste în condiții conforme cu recomandările stabilite de autoritățile de sănătate publică relevante (Centrul European de Prevenire și Control al Bolilor, alte autorități internaționale, europene și naționale).
Pentru testele de raționament și pentru studiul de caz, candidații trebuie să își facă o programare urmând instrucțiunile pe care le-au primit de la EPSO.
În general, EPSO va oferi, pentru testele de raționament, mai multe date la care candidații pot susține aceste teste, iar, pentru studiul de caz, o singură dată.
Perioada în care candidații se pot programa la teste și perioada în care pot susține testele sunt limitate.